
24-TA-2051: Noteikumu projekts (Jauns)
Eiropas Savienības kohēzijas politikas programmas 2021. – 2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" ceturtās kārtas īstenošanas noteikumi

	1.
	Noteikumu projekts
20. Projekta iesniedzējs nevar pretendēt uz atbalsta saņemšanu, ja tas atbilst grūtībās nonākuša komersanta statusam saskaņā ar Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Komisijas regula Nr. 651/2014), 2. panta 18. punktu. Grūtībās nonākuša uzņēmuma pazīmes projekta iesniedzējam tiek vērtētas individuāli vai tā saistīto personu grupai (ja attiecināms) saskaņā ar Komisijas regulas Nr. 651/2014 I pielikuma 3. panta 3. punktā definēto.
	Priekšlikums
Lūdzam precizēt noteikumu projekta 20. punkta 2. teikumu - saikļa “vai” vietā lietojot saikli “un”, tādējādi nodrošinot, ka nav izvēles iespējas grūtībās nonākuša uzņēmuma pazīmes projekta iesniedzējam vērtēt vai nu individuāli, vai grupas līmenī.
 
Piedāvātā redakcija
-
	Anželika Mūrniece (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.sadaļas punktā “Risinājuma apraksts” (9.lpp.) norādīts, ka infrastruktūras izmantošanas proporcijas aprēķina metodiku izstrādā atbildīgā iestāde, kas ir Veselības ministrija, savukārt, finansējuma saņēmējs infrastruktūras izmantošanas proporcijas aprēķinu iesniedz sadarbības iestādei, iesniedzot projekta iesniegumu. Lūdzam precizēt anotāciju, norādot atbildīgo iestādi, kas veiks finansējuma saņēmēja infrastruktūras izmantošanas proporcijas aprēķina pārbaudi pret Veselības ministrijas izstrādāto infrastruktūras izmantošanas proporcijas aprēķina metodiku, jo ir svarīgi, ka tiek pārbaudīts, ka finansējuma saņēmējs ir aprēķinājis korekti infrastruktūras izmantošanas proporciju, atbilstoši kurai tiek noteikts publiskā un privātā finansējuma apmērs.
 
Piedāvātā redakcija
-
	Evija Janevica (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā noteikumu projekta pielikumā norādītos projektu iesniedzējus (piemēram, fiziskas personas, juridiskās personas un publiska personas, t.sk. to kapitālsabiedrības), lūdzam pārskatīt un pēc nepieciešamības anotācijā iekļaut informāciju, vai visiem projekta iesniedzējiem ir pienākums līdz projekta iesnieguma iesniegšanai izstrādāt iekšējās kontroles sistēmu korupcijas un interešu konflikta riska novēršanai (iekšējo kārtību) atbilstoši noteikumu projekta 41.9. apakšpunktā noteiktajam.
 
Piedāvātā redakcija
-
	Karina Visikovska (CFLA)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā to, ka noteikumu projektā un anotācijā nav sniegta informācija, kādu infrastruktūru var attīstīt atbalstāmās darbības “būvniecība” ietvaros, lūdzam izvērtēt un pēc nepieciešamības noteikumu projektā un anotācijā iekļaut informāciju, ka atbalstāmās darbības “būvniecība” ietvaros atļauts attīstīt infrastruktūru ar ārstniecību saistītās struktūrvienībās.
Piedāvātā redakcija
-
	Karina Visikovska (CFLA)



